
Projektas

LIETUVOS RESPUBLIKOS
SVEIKATOS DRAUDIMO ĮSTATYMO NR. I-1343 17 STRAIPSNIO PAKEITIMO
ĮSTATYMAS

1 straipsnis. 17 straipsnio pakeitimas
Pakeisti 17 straipsnio 5 dalį ir ją išdėstyti taip:
„5. Fiziniai asmenys, kurie, vykdydami individualią veiklą, gyventojų pajamų mokestį nuo individualios veiklos pajamų sumoka įsigydami verslo liudijimus, kas mėnesį moka 9 procentų minimaliosios mėnesinės algos, galiojančios mėnesio, už kurį mokama įmoka, paskutinę dieną, dydžio privalomojo sveikatos draudimo įmokas. Proporcingai išduoto verslo liudijimo galiojimo laikotarpiui įmokos apskaičiuojamos asmenims:
1) nurodytiems šio Įstatymo 6 straipsnio 4 dalyje; 
2) nurodytiems šio Įstatymo 17 straipsnio 1 dalies 1 ir 2 punktuose ir 2 dalyje; 
[bookmark: _GoBack]3) vykdantiems individualią veiklą, už kurią jau mokamos nustatyto dydžio įmokos.“

2 straipsnis. Įstatymo įsigaliojimas ir taikymas
Šis įstatymas įsigalioja 2018 m. sausio 1 d.

Skelbiu šį Lietuvos Respublikos Seimo priimtą įstatymą.

